Dubultloceklis
Dubultloceklis ir teikuma palīgloceklis, kas izsaka personas vai priekšmeta stāvokli vai pazīmi kādas norises laikā. Tas vienlaicīgi var paskaidrot divu vārdšķiru vārdus, parasti — lietvārdu un darbības vārdu. Dubultlocekļi tiek iedalīti saskaņotajos un nesaskaņotajos dubultlocekļos. Var tikt izteikti ar īpašības vārdu, skaitļa vārdu, lokāmo vai daļēji lokāmo divdabi, deklinējamu vārdu un salīdzinātājpartikulu kā.